**הצעות לנושאים ולציוותים לפג"מ תשפ"א**

**נושא הרמטכ"ל**

1. **תרומתם של צבאות בכלל ושל צה"ל בפרט לקידום החברה ולהתפתחות הכלכלה** בזמני לחימה ובזמני רגיעה ובכלל זה היבטים של טכנולוגיה, הגנת גבולות, חינוך, מגדר, אוכלוסיות מיוחדות.

**(דורון סלובטיצקי, יאיר הכהן, ניקוס)**

**רשימת נושאים**

1. **הערכות לחרום בתחום הגנת הסייבר**: בחינת התוכניות הלאומיות שנכתבו בתחום הגנת הסייבר, התמודדות עם אירועי סייבר וניהולם, שיתופי הפעולה ושיתופי מידע בתחום הגנת הסייבר בין הארגונים השונים לרבות בין ארגונים ממשלתיים וביטחוניים ובין ארגונים אזרחיים, בניית פתרונות וכלים להעלאת החוסן האישי, הארגוני והלאומי בתחום הגנת הסייבר.

**(אוהד, יואב, עומרי)**

1. **שירות לאומי-אזרחי כפלטפורמה לצמצום השסעים בחברה:** הרקע התאורטי, החוקי, המשפטי, הערכי והנורמטיבי לשרות לאומי-אזרחי, מיפוי המצב הקיים והחסמים, השרות האזרחי ושוק העבודה, עלות הפעלת השרות מול התועלת, זווית הארגונים והעמותות, הצעות לרפורמה ולתוכנית אסטרטגית לצמצום פערים ושסעים באמצעות השרות האזרחי, לרבות ניתוח כשלים ואתגרים.

**(רונן כהן, אליעד מאור, גיל ברקת)**

1. **התגברות הברחות סמים לישראל באזורי גבול בקרב האוכלוסייה הבדואית (מצרים וירדן) וההשפעות על הטרור על הפשיעה ועל ההגנה הלאומית בגבולות:**

הקשר בין הברחות הסמים בגבולות ובין שימוש ומסחר בסמים בקרב האוכלוסייה הבדואית ובין התגברות תופעות האלימות והפשיעה בדרום עד כדי חוסר משילות. הפיכת מרחבי הדרום לשליטה של ברוני פשע בדואים הצוברים ניסיון, תעוזה, מודיעין ותחמושת והפחד של רשויות האכיפה להתעסק איתם ככשל בהגנה לאומית. השוואה עם הברחות סמים והשפעתם במדינות אחרות ובאזורי גבול. חוסר התאמת המערכות הקיימות לאתגר.

**(אלון, יוני, חנן)**

1. **"האיום התורכי"? / תורכיה תחת ארודאן ב- 2030**: מרכיבי העוצמה הגאופוליטית של תורכיה, האם תורכיה צפויה להפוך מיריב לאויב, יחסי החוץ של תורכיה ומשמעויות לישראל ולמערכת הביטחונית, הגישה הישראלית כלפי תורכיה ומשמעותה לעתיד, שיתופי פעולה בתחום הכלכלה והתיירות, מהם הגזרים והמקלות האפשריים מול התורכים?

**(יוסי, שלומית, אורי)**

1. **משבר הקורונה בהיבטי הביטחון הלאומי**: התמודדות החברה הישראלית עם משבר הקורונה בהשוואה לגישות ואסטרטגיות שונות בעולם, תוכנית יציאה מהמשבר.

**(ערן פלד, אמיר אופק, עודד צמח)**

1. **עתידם של ערביי ישראל:** התעצמות כוחו של המגזר הערבי בישראל בהיבטים דמוגרפיים ופוליטיים ושינויים אידאולוגיים בתפיסת הזהות של ערביי ישראל תוך דיון במתחים פנימיים וחיצוניים בשאלות אלו והשפעתם על העתיד של ערביי ישראל בעשור הקרוב.

**(ערן פייר, ליאת, איתמר)**

1. **פוסט אמת ופייק ניוז**: תפקידם של עובדות ונתונים במדיניות ציבורית, גישות שונות בתקשורת אסטרטגית, תודעה, דעת קהל וביטחון לאומי.

**(אידית, רועי)**

1. **שינוי מערך הבריתות האזוריות לאור "הסכמי אברהם": נירמול היחסים בין ישראל לאיחוד האמירויות וההשפעה האזורית בעתיד הקרוב והרחוק**, ההשפעה של ההסכמים על יחסי ישראל והפלשתינאים, האם נכנסים לעידן של ציר ישראלי–מפרצי–מצרי למול ציר איראני-אח"ס? מה תקפידן של ארה"ב ושחקניות אחרות? ניצול ההזדמנויות הכלכליות, ההשפעה על המערכת הבנקאית (בנקאות איסלאמית ללא ריבית), זיהוי המכשולים החברתיים והדתיים, ההשפעה הגיאואסטרטגית על סעודיה, ההיבט האיראני. מאמץ תודעתי מול העולם הערבי להכרה בעוצמתה של ישראל וביתרונות הגלומים ביחסים עמה.

**(טל, ירון, אסף)**

1. **היכולת לנהל אוכלוסיות שונות במרחב משותף**: משטר תנועות, מעקב אחר התנהגות אנשים / גוגל איו"ש, רשתות חברתיות וזכויות אדם בהיבטי ביטחון לאומי.

**(עדנה, איתן, דוד)**

1. **יצירת תשתיות לצמיחה כלכלית ארוכת טווח**: שינויים מבניים בענף התשתיות, תשתיות ביטחוניות, שינוי מעמדה של הרכבת, שינוי במבנה הנמלים, תאגוד מפעלי מים וביוב, שינויים במשק החשמל, שיקום ים המלח, תחבורה חכמה. בדיקת התוכניות האסטרטגיות העתידיות בנושא תשתיות (2028) וההשפעות על פיזור אוכלוסייה, על כוח העבודה, על המשק ועל הפריפריה החברתית והגאוגרפית. שיתופי פעולה אזוריים לפיתוח תשתיות ארוכות טווח כאסטרטגיה של צמיחה כלכלית.

**(דורון אברהמי, יניב אביטן, יוסי כראדי)**

1. **אתגרי קיומה ושגשוגה של חקלאות בישראל:** תוכנית אסטרטגית להבטחת דור ההמשך לחקלאות הישראלית, שמירה והגנה על הקרקע החקלאית, פיתוח חקלאות בת קיימא, ההתיישבות החקלאית בפריפריה החברתית והגאוגרפית, הבטחת רציפות אספקה של תוצרת חקלאית וביטחון מזון והפחתת יוקר המחייה.

**(גלעד, סימן-טוב, ערן, שרגא?)**

1. **אנטישמיות והמאבק ללגיטימציה של מדינת ישראל**: אנטישמיות באירופה, משבר זהות באירופה, אנטישמיות בת זממנו בארצות הברית, האו"ם ואנטישמיות, חיזוק מעמדה, מיצובה והלגיטימציה של מדינת ישראל, פעילות מדינית להשגת ההכרה בירושלים כבירת ישראל, חיזוק ההערכה לישראל בקרב אליטות פוליטיות בתחומי החדשנות, המדע, הטכנולוגיה, החקלאות. אסטרטגיה לפיתוח קשרים עם דור המנהיגים המשפיעים העתידי לקבלת לגיטימציה והכרה באינטרסים הישראלים, שיתוף פעולה מדיני במטרה להתמודד עם בעיות אוניברסליות של מדינות בתחום ההסתה והגזענות לרבות בתחום הסייבר.
2. **חלקה של ישראל בארכיטקטורות האזוריות המתהוות:** למשל המסגרת המשולשת ישראל-יוון-קפריסין כנדבך חדש במדיניות החוץ, שיתופי פעולה אזוריים ותרומתם לחוסן הלאומי, התמודדות משותפת מול איומים על האינטרסים, שיתופי פעולה ביטחוניים, אנרגיה
3. **הבנה ושימור של יחסי ישראל-ארצות הברית כמשענת אסטרטגית ארוכת טווח**: שלטון טראמפ וההשלכות על ישראל ועל המזרח התיכון, השותפות הערכית של יחסי ישראל-ארצות הברית, הפעילות של ישראל מול יהדות ארצות הברית, השלכות המדיניות האמריקאית כלפי הרשות הפלסטינית והשפעתה על המרחב. תוכנית השלום מנקודת מבט פלסטינית, סיפוח או היפרדות? שיתוף פעולה אסטרטגי בין ישראל וארצות הברית תוך גיבוש סדר יום משותף.
4. **תפיסות בהגנה על נכסי הביטחון הלאומי (תשתיות לאומיות) לנוכח השתנות סוגי האיומים**: הגדרה מחודשת מהם נכסי הביטחון הלאומי של מדינה, בדגש הן על מרחב צבאי והן על מרחב אזרחי ומהן הדרכים המיטביות להגן עליהם בעידן גלובלי ורשתי, למשל בתחום ההגנה על מערך הסייבר הלאומי. נדרש ניתוח והבנה של האיומים החדשים למול בחינת שיתופי פעולה בין גופים ממשלתיים, בין הארגונים במשק, בין הארגונים הביטחוניים ובין כל אלה לבין עצמם. השוואה עם הגישה והתפיסה הרווחת במדינות אחרות.
5. **מדיניות של ענישה בין מדינות (סנקציות) כתגובה לפגיעה באינטרסים**: גישות אתיות והיסטוריות בענישה קולקטיבית, ניתוח מקרי מבחן מהעולם, סנקציות ומאבק בטרור, אמצעי ענישה המשפיעים על מדינות, אוכלוסיות, ארגונים, השפעות כלכליות וחברתיות, חלופות לסנקציות
6. **משבר האקלים הגלובלי והשפעתו על ישראל:** גז, אנרגיה ירוקה, פיתוח מקורות אנרגיה חלופיים כסוגיה של קיימות, בטחון אנרגטי ובטחון לאומי, תוכנית יציאה ממשבר האקלים
7. **עובדים זרים בישראל במבט לעתיד:** בחינת המדיניות והשינויים במדיניות, פליטים, מסתננים, מבקשי מקלט, הטיפול בתחומי הרווחה, החינוך, הבריאות.
8. **בינה מלאכותית ואבטחת סייבר**: מדיניות, חיבור בין בינה מלאכותית ומשטר אוטוריטרי, פגישה בדמוקרטיה באמצעות בינה מלאכותית
9. **ישראל והרשות הפלסטינית – היום שאחרי אבו-מאזן:** משברים, הזדמנויות להסדרה מחודשת של מערכת היחסים עם הרשות הפלסטינית - בחינת היבטים כלכליים, חברתיים, ביטחוניים ומדיניים. התפתחות ועיצוב הרשות הפלסטינית - משילותה ומוכנותה ליום שאחרי אבו-מאזן.
10. **עם הפנים לאפריקה:** שינוי ביחסי ישראל-אפריקה, התבססות הטרור העולמי באפריקה, מים ותשתיות, יחסי מצרים ואתיופיה והשפעתם על ישראל.

**קבוצות ללא נושא:**

**ניקולה ורוב**

**דוידסון, יצחקי וטים**

**אולגה, מוהיט וכריסטיאן**